en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഇന്ത്യയുടെ നിര്‍ണായക വിജയത്തിന് ചുക്കാന്‍ പിടിച്ച് വിജയത്തിലേയ്ക്ക് എത്തിച്ച ആദ്യവിമാനവാഹിനി കപ്പല്‍ ഐഎന്‍എസ് വിക്രാന്ത് പൊളിച്ചടുക്കാന്‍ തുടങ്ങി ചൊവ്വാഴ്ച രണ്ടു മണിക്കാണ് കപ്പല്‍ പൊളിക്കുന്ന ജോലികള്‍ ആരംഭിച്ചത്. 200ഓളം ജോലിക്കാര്‍ ചേര്‍ന്ന് കപ്പലിലെ 15,700ഓളം ടണ്‍ ഉരുക്ക് മുറിച്ചുമാറ്റി. വിക്രാന്തിനെ നശിപ്പിക്കരുതെന്നും രക്ഷിക്കണമെന്നും പലവശങ്ങളില്‍ നിന്നും ആവശ്യമുയര്‍ന്നിരുന്നു. ഇതൊക്കെ തള്ളിക്കളഞ്ഞു കൊണ്ടാണ് വിക്രാന്തിനുമേല്‍ കത്തിഇറക്കുന്നത്.അടുത്തവര്‍ഷം പകുതിയോടെ കപ്പല്‍ പൂര്‍ണമായും പൊളിച്ചു നീക്കാനാകുമെന്നാണ് പ്രതീക്ഷ.
രാജ്യത്തെയും രാജ്യസുരക്ഷയെയും പ്രതിസന്ധിയിലാക്കിയ ഇന്ത്യ-പാക് യുദ്ധത്തിലെ നിര്‍ണായക പോരാളിയായിരുന്നു ഐഎന്‍എസ് വിക്രാന്ത്. ഇന്ത്യ- പാക് യുദ്ധത്ത്ിന്റെ ആദ്യം മുതല്‍ തന്നെ വിക്രാന്ത് ചര്‍ച്ചാവിഷയവും പാകിസ്ഥാന്റെ പേടി സ്വപ്നവുമായി മാറിയിരുന്നു.
ചെറിയ തകരാറുമായി വിക്രാന്ത്  പണിപ്പുരയില്‍ കയറിയപ്പോള്‍ പാക് പ്രതിരോധത്തില്‍ ഇന്ത്യന്‍ വിമാനവാഹിനി മുങ്ങിപ്പോയെന്നു വരെ കഥകള്‍ പ്രചരിച്ചു.
എന്നാല്‍ യാഥാര്‍ത്ഥ്യമെന്തെന്ന് 1971ലെ നിര്‍ണായക ആക്രമണത്തിലൂടെ വിക്രാന്തി െമുന്‍നിര്‍ത്തി പിന്നീടുള്ള ഒരോ നീക്കങ്ങളിലൂടെയും ഇന്ത്യ തെളിയിച്ചു കാണിക്കുകയായിരുന്നു.
ബോയിലറില്‍ ചെറിയ തകരാറുണ്ടായിരുന്നെങ്കിലും 1971ലെ യുദ്ധകാലത്ത് വിക്രാന്ത് യുദ്ധമുഖത്തേക്കിറങ്ങി. കിഴക്കന്‍ പാകിസ്ഥാനിലെ പ്രധാന കടല്‍ത്തീരങ്ങളും തുറമുഖങ്ങളും പിന്നെ ഇന്ത്യയുടെ കീഴിലാക്കന്‍ കാലതാമസം നേരിട്ടില്ല.
പ്രഥമ ഘട്ടത്തില്‍ തന്നെ ചിറ്റഗോങ് തുറമുഖമായിരുന്നു വിക്രാന്തിന്റെ ലക്ഷ്യം. ആന്‍ഡമാന്‍ നിക്കോബാര്‍ ദ്വീപിനടുത്ത് വിന്യസിച്ചിരുന്ന ഐഎന്‍എസ് ബ്രഹ്മപുത്ര, ഐഎന്‍എസ്. ബിയാസ് എന്നീ യുദ്ധക്കപ്പലുകളുടെ അകമ്പടിയോടെ വിക്രാന്ത് ചിറ്റഗോങ് ലക്ഷ്യമാക്കി നീങ്ങി. വാണിജ്യക്കപ്പലുകളെ അയച്ച് പാകിസ്ഥാന്‍ ഇന്ത്യയുടെ കപ്പല്‍ വ്യൂഹത്തെ തകര്‍ത്തേക്കുമെന്ന സൂചനയുണ്ടായിരുന്നതിനാല്‍ വിക്രാന്തില്‍ നിന്നു പറന്നുയര്‍ന്ന സീഹോക്ക് വിമാനങ്ങള്‍ ചിറ്റഗോങ്ങ്, കോക്‌സ് ബസാര്‍ തുറമുഖങ്ങളില്‍ കിടന്ന എല്ലാ കപ്പലുകളെയും നാമാവശേഷമാക്കി  വിക്രാന്ത് ചിറ്റഗോങ്ങിലേക്കു നീങ്ങുമ്പോഴേക്കും പാക് മുങ്ങിക്കപ്പലായ ഘാസി വിശാഘപട്ടണത്തിനടുത്ത് വച്ച് സ്‌ഫോടനത്തെത്തുടര്‍ന്ന് 92 നാവികരുമായി മുങ്ങിതാണിരുന്നു
ഘാസിയുടെ തകര്‍ച്ച വിക്രാന്തിനു അനൂകൂല സാഹചര്യമൊരുക്കി. സമുദ്രാതിര്‍ത്തിയിലൊന്നും ഭീഷണിയില്ലാതായി. 24 വര്‍ഷം വിവിധ കപ്പലുകളില്‍ നായകനായിരുന്ന ക്യാപ്ടന്‍ സ്വരാജ് പ്രകാശ് ആയിരുന്നു വിക്രാന്തിന്റെ ചക്രം തിരിച്ചത്.  വ്യോമാക്രമണങ്ങള്‍ ആസൂത്രണം ചെയ്യാന്‍ കമാന്‍ഡര്‍ ആര്‍എസ്. ഗ്രെവാള്‍ ഉണ്ടായിരുന്നു. ഇന്ത്യന്‍ നാവികസേന രഹസ്യമായി വിക്രാന്തിനെ സൂക്ഷിച്ചു. ആ രഹസ്യത്തില്‍ നിന്നായിരുന്നു പാകിസ്ഥാനെ തകര്‍ത്ത ആക്രമണങ്ങള്‍ രൂപപ്പെട്ടത്.
1971 ഡിസംബര്‍ നാലിന് വിക്രാന്തില്‍ നിന്നുള്ള ആക്രമണങ്ങള്‍ തുടങ്ങി. തീരത്തു നിന്ന് 60 നോട്ടിക്കല്‍ മൈല്‍ (110 കിലോ മീറ്റര്‍) അകലെയായിരുന്ന കപ്പലില്‍ നിന്ന് എട്ട് സീഹോക്ക് വിമാനങ്ങള്‍ ലഫ്റ്റനന്റ് കമാന്‍ഡര്‍ എസ്‌കെ ഗുപ്തയുടെ നേതൃത്വത്തില്‍ കാക്‌സ് ബസാര്‍ തുറമുഖത്തെ ലക്ഷ്യമാക്കി പറന്നുയര്‍ന്നു. ആക്രമണങ്ങള്‍ കഴിഞ്ഞ് തിരിച്ചെത്തിയ വിമാനങ്ങള്‍ അന്നു വൈകുന്നേരം ചിറ്റഗോങിലേക്ക് പറന്നു.
ചിറ്റഗോങ് വിമാനത്താവളവും തുറമുഖവും സീഹോക്കുകളുടെ ആക്രമണത്തില്‍ കീഴടങ്ങി. അതിശക്തമായ സുരക്ഷയായിരുന്നിട്ടും തുറമുഖ കണ്‍ട്രോള്‍ ടവറും ഇന്ധന സംഭരണ ശാലയും തകര്‍ന്നു. തുറമുഖത്തുണ്ടായിരുന്ന രണ്ട് പടക്കപ്പലുകളും മര്‍ച്ചന്റ് നേവി കപ്പലുകളും തകര്‍ന്ന്  മുങ്ങി. ചിറ്റഗോങ് തുറമുഖം കത്തുകയായിരുന്നെന്നും അവിടെനിന്ന് ഒരു കപ്പലിനുപോലും കടലിലേക്കിറങ്ങാനായില്ലെന്നുമാണ് മാധ്യമങ്ങള്‍ റിപ്പോര്‍ട്ട് ചെയ്തത്.
അടുത്ത ദിവസവും ചിറ്റഗോങ്ങിനെതിരായ ആക്രമണം തുടര്‍ന്നു. ചല്‍ന, ഖുല്‍ന, മോംഗ്ല തുറമുഖങ്ങളും ഇന്ത്യന്‍ സേനയുടെ ശൗര്യമറിഞ്ഞു. മോംഗ്ലയില്‍ ആറാം തീയതി നടന്ന ആക്രമണത്തില്‍ രണ്ടു യുദ്ധക്കപ്പലുകളാണ് മുക്കിയത്. ഒന്‍ഡാര്‍ഡ എന്ന മര്‍ച്ചന്റെ നേവി കപ്പല്‍ പ്രത്യേകം ലക്ഷ്യം വച്ചായിരുന്നു അന്നത്തെ ആക്രമണം. കനത്ത ആയുധ സംഭരണം നടത്തിയിട്ടുള്ള ആ കപ്പല്‍ ഇന്ത്യന്‍ സേനയ്ക്ക് ഭീഷണിയാണെന്ന് മനസിലാക്കിയ ശേഷമായിരുന്നു അതിനെ തകര്‍ത്തത്. ചിറ്റഗോങിനടുത്ത് പടാങ്ങയില്‍ വിന്യസിച്ചിരുന്ന 12 വ്യോമവേധത്തോക്കുകളും വിക്രന്തിനെ മുന്നില്‍ നിര്‍ത്തി ഇന്ത്യന്‍സേന തകര്‍ത്തു.
1971 ഡിസംബര്‍ പത്തു വരെ നീണ്ട ആക്രമണ പരമ്പരയില്‍ ഏഴാം തീയതിമാത്രമേ വിക്രാന്ത് വിശ്രമിച്ചുള്ളൂ. അന്ന് പ്രതികൂല കാറ്റുമൂലം വിമാനങ്ങള്‍ക്ക് പറന്നുയരാന്‍ സാധിച്ചില്ല. പിറ്റേന്നു മുതല്‍ ആക്രമണം തുടര്‍ന്നു. ടൈഗര്‍ എന്നറിയപ്പെട്ട സീഹോക്ക് വ്യൂഹത്തെ കൂടാതെ കോബ്രാ എന്നറിയപ്പെട്ട ടാര്‍ബോ പ്രോപ്പ് വിമാനങ്ങളുടെ വ്യൂഹവും കപ്പലിലുണ്ടായിരുന്നു. രാത്രികാലങ്ങളിലെ ആക്രമണം കോബ്രകളാണ് നിര്‍വഹിക്കുക. ഒരാഴ്ച നീണ്ട ആക്രമണത്തില്‍ ഇന്ത്യക്ക് ഒറ്റ വിമാനം പോലും നഷ്ടമായില്ലെന്നതാണ് ഏറെ അഭിമാനകരം. ഈ യുദ്ധത്തില്‍ ഇന്ത്യ ജയിച്ച ശേഷമാണ് കിഴക്കന്‍ പാകിസ്ഥാന്‍ ബംഗ്ലാദേശ് എന്നപേരില്‍ സ്വാതന്ത്ര്യം പ്രാപിക്കുന്നത്.
ബ്രിട്ടീഷ് നാവിക സേനയ്ക്കു വേണ്ടി 1943 നവംബര്‍ 12നാണ് എച്ച്എംഎസ് ഹെര്‍കുലീസ് എന്ന പേരില്‍ ഈ കപ്പല്‍ പണിതുതുടങ്ങിയത്. 1945 സെപ്റ്റംബറില്‍ നീറ്റിലിറക്കിയെങ്കിലും അതൊരിക്കലും ബ്രിട്ടീഷ് സേനയില്‍ ചേര്‍ന്നില്ല. രണ്ടാം ലോകയുദ്ധം കഴിഞ്ഞതോടെ ബ്രിട്ടന് ഈ കപ്പലില്‍ താല്‍പര്യം കുറഞ്ഞിരുന്നു. 1957ല്‍ കപ്പല്‍ ഇന്ത്യക്ക് വിറ്റു. ഇന്ത്യന്‍ നാവികസേന ആവശ്യപ്പെട്ട മാറ്റങ്ങളെല്ലാം വരുത്തിയശേഷം 1961ല്‍ ബ്രിട്ടനിലെ ഇന്ത്യന്‍ ഹൈക്കമ്മീഷണര്‍ വിജയലക്ഷ്മി പണ്ഡിറ്റ് ആണ് വിക്രാന്ത് എന്നപേരില്‍ കപ്പലിനെ ഇന്ത്യന്‍ സേനയിലേക്ക് ചേര്‍ത്തത്. ക്യാപ്ടന്‍ പ്രീതം സിങിന്റെ നേതൃത്വത്തില്‍ കടലിലിറങ്ങിയ വിക്രാന്തിനെ 1963 നവംബര്‍ മൂന്നിന് മുംബൈയില്‍  പ്രധാനമന്ത്രി ജവാഹര്‍ലാല്‍ നെഹ്‌റുവിന്റെ നേതൃത്വത്തിലണ് സ്വീകരിച്ചത്.
1961 മേയ് 18ന് ആദ്യ സീഹോക്ക് വിമാനം കപ്പലിന്റെ ഡക്കിലിറങ്ങി. നാവികസേനാ മേധാവി ആര്‍എച്ച് തഹിലിയാനിയായിരുന്നു ആ വിമാനം പറത്തിയിരുന്നത്.1971ലെ വിജയത്തോടെ വിക്രാന്ത് ഇന്ത്യന്‍ നാവിക സേനയുടെ അഭിമാനമായി. യുദ്ധകാലത്ത് കപ്പലിലുണ്ടായിരുന്ന നാവികരില്‍ രണ്ടു പേര്‍ മഹാവീര്‍ ചക്രവും 12 പേര്‍ വീരചക്രവും നേടിയിരുന്നു.
15,700 ടണ്‍ ഭാരമുള്ള വിക്രാന്ത് വിമാനങ്ങളും സൈനികരും അടക്കം 19,500 ടണ്ണിലെത്തും. ജലോപരിതലത്തില്‍ 192 മീറ്ററും ഡക്കില്‍ 213 മീറ്ററും നീളമുള്ള കപ്പലിന് മണിക്കൂറില്‍ 23 നോട്ടിക്കല്‍ മൈല്‍ (43 കിലോമീറ്റര്‍) വരെ വേഗമുണ്ടായിരുന്നു.
40 മില്ലീമീറ്ററിന്റെ 16 ബൊഫോഴ്‌സ് പീരങ്കികളായിരുന്നു തുടക്കത്തില്‍ കപ്പലിലുണ്ടായിരുന്നത്. പിന്നീടത് എട്ടു പീരങ്കികളായി കുറച്ചു. സീഹോക്ക്, ബെര്‍ഗ്യു ടര്‍ബോ പ്രോപ്പ് വിമാനങ്ങളും സീകിങ് ഹെലികോപ്ടറുകളുമായിരുന്നു ആദ്യം കപ്പലില്‍ ഉപയോഗിച്ചിരുന്നത്. പിന്നീട് ഇന്ത്യയില്‍ നിര്‍മിച്ച ചേതക് ഹെലികോപ്ടറുകളും ബ്രിട്ടനില്‍ നിന്നുള്ള സീഹാരിയര്‍ വിമാനങ്ങളുമായി.
പലവട്ടം റിപ്പയര്‍ നടത്തിയെങ്കിലും 1990കളുടെ തുടക്കത്തില്‍ തന്നെ വിക്രാന്ത് യുദ്ധസജ്ജമല്ലാതായിരുന്നു. 1997 ജനുവരി 31ന് കപ്പലിനെ സര്‍വീസില്‍ നിന്നു പിന്‍വലിച്ചു. അപ്പോഴേക്കും ഐഎന്‍എസ് വിരാട് ഇന്ത്യയുടെ കടലതിര്‍ത്തികളെ സംരക്ഷിക്കാന്‍ രംഗത്തുണ്ടായിരുന്നെങ്കിലും യുദ്ധവീരന്‍ വിക്രാന്തിനെ പൊളിച്ച്ു നീക്കാനുള്ള നടപടികള്‍ക്ക് വേഗത കൂടിയിരുന്നു.
2001 മുതല്‍ കപ്പലിനെ നാവികസേനാ മ്യൂസിയമായി മാറ്റിയിരുന്നെങ്കിലും അതു സംരക്ഷിച്ചു നിര്‍ത്തുകയെന്നത് വളരെ ചെലവേറിയ കാര്യമാണെന്ന് ബോധ്യപ്പെട്ടതോടെ മ്യൂസിയം പ്രവര്‍ത്തനം നിര്‍ത്തി. കപ്പല്‍ പൊളിക്കാനായി വില്‍കാന്‍ സേന തയാറായിരുന്നെങ്കിലും ആരും വാങ്ങാനുണ്ടായിരുന്നില്ല. കപ്പല്‍ പൊളിക്കുന്നതിനെതിരേ നല്‍കിയ ഹര്‍ജി കോടതി തള്ളി.
ഐഎന്‍എസ് വിക്രാന്ത് മുംബൈ നേവല്‍ ഡോക്യാര്‍ഡില്‍നിന്നും ദക്ഷിണ മുംബൈയിലെ കപ്പല്‍ പൊളിക്കുന്ന കേന്ദ്രത്തിലേക്ക് നീക്കിയിരുന്നു.മണ്‍സൂണ്‍ മഴയില്‍ വെള്ളം ഉയരുമ്പോള്‍ യുദ്ധക്കപ്പല്‍ മുങ്ങാന്‍ സാധ്യതയുള്ളതിനാലാണു കപ്പല്‍ ഡോക്യാര്‍ഡില്‍നിന്നു മാറ്റിയത്. എന്നാല്‍, ഐഎന്‍എസ് വിക്രാന്ത് മ്യൂസിയമാക്കി മാറ്റണമെന്നാവശ്യപ്പെട്ട് സുപ്രീംകോടതിയില്‍ കേസ് നിലനില്‍ക്കുന്നതിനാല്‍ കപ്പല്‍ പൊളിക്കല്‍ നടപടികള്‍ ആരംഭിച്ചിട്ടില്ല.
63.02കോടി രൂപയ്ക്കു കപ്പല്‍ വാങ്ങാന്‍ ഐബി കൊമേഴ്‌സ്യല്‍ പ്രൈവറ്റ് ലിമിറ്റഡ് കമ്പനിയാണ് ലേലത്തില്‍ പിടിച്ചത്. ഐഎന്‍എസ് വിക്രാന്തിലുള്ള യുദ്ധോപകരങ്ങള്‍ മുംബൈ മാരിടൈം ഹിസ്‌ററി സൊസൈറ്റി, ഗോവ നേവി ഏവിയേഷന്‍ മ്യൂസിയം എന്നിവിടങ്ങളിലേക്ക് പൊളിക്കന്‍ മുന്നോടിയായി മാറ്റിസ്ഥാപിച്ചിരുന്നു.1961ല്‍കമ്മീഷന്‍ ചെയ്ത ഐഎന്‍എസ് വിക്രാന്ത്, 1997 ജനുവരിയിലാണു ഡീകമ്മീഷന്‍ ചെയ്തത്.
വിക്രാന്ത് കപ്പല്‍ മ്യൂസിയമാക്കി മാറ്റാന്‍ മഹാരാഷ്ട്ര സര്‍ക്കാര്‍ പദ്ധതിയിട്ടെങ്കിലും പിന്നീട് കനത്ത ചെലവിന്റെ പേരില്‍ പാതിവഴിയില്‍ ഉപേക്ഷിക്കുകയായിരുന്നു. തുടര്‍ന്ന് സര്‍ക്കാരിനെതിരെ വിവിധ പാര്‍ട്ടികളും സംഘടനകളും പൊതുജനങ്ങളും രംഗത്തെത്തിയെങ്കിലും പ്രതിരോധമന്ത്രാലയവും കൈയൊഴിഞ്ഞതിനെ തുടര്‍ന്നു പൊളിക്കാന്‍ തീരുമാനിച്ചു. വിക്രാന്ത് സംരക്ഷിക്കാന്‍ നടപടിയെടുക്കണമെന്ന് ആവശ്യപ്പെട്ട പൊതുതാല്‍പര്യ ഹര്‍ജി, കനത്ത ചെലവു മൂലം പദ്ധതി നടപ്പാക്കാനാകില്ലെന്നു സംസ്ഥാന സര്‍ക്കാര്‍ അറിയിച്ചതോടെ ഹൈക്കോടതിയും തള്ളിയിരുന്നു.
ലേല തുക നല്‍കി 30 ദിവസത്തിനുള്ളില്‍ നേവല്‍ ഡോക്ക്‌യാര്‍ഡില്‍നിന്ന് കപ്പല്‍ നീക്കിണമെന്നായിരുന്നു നിബന്ധന. ഈ വര്‍ഷം ജനുവരിയ്ക്കും ഏപ്രിലിനും ഇടയിലായി  ഐബി കൊമെഷ്യല്‍ കമ്പനി മുഴുവന്‍ തുകയും സേനയ്ക്ക് കൈമാറിയിരുന്നു. ഒരു കോടി രൂപ ചെലവാക്കിയാണ് വിക്രന്തിനെ ഇപ്പോള്‍ തല്‍സ്ഥാനത്തു നിന്ന് മാറ്റി സ്ഥാപിച്ചത്. കപ്പല്‍ ഒഴിവാക്കുന്നതോടെ ഡോക് യാര്‍ഡില്‍ കൂടുതല്‍ സ്ഥലം ഉണ്ടാകുമെന്നു പ്രതിരോധ മന്ത്രാലയം നേരത്തെ അഭിപ്രായപ്പെട്ടിരുന്നു.
വിക്രാന്തിനെ വാങ്ങുന്നതിനായി ലേലത്തിലെടുത്ത ഐബി കമ്പനി  60 കോടി രൂപ 14 ശതമാനം പലിശനിരയക്കില്‍ രാജ്യത്തെ പ്രധാനബാങ്കില്‍ നിന്ന് വായ്പയെടുത്തിരിക്കുകയാണ് . കപ്പലിന്റെ ഇരുമ്പും മറ്റുവസ്തുക്കളും പൊളിച്ചു വില്‍ക്കുന്നതുള്‍പ്പെടെ 85 കോടി രൂപയാണ് ഈ പദ്ധതിയ്ക്കായി കമ്പനി പ്രതീക്ഷിക്കുന്നത്.
വിക്രാന്ത് പൊളിച്ചു നീക്കുന്നതിന് സൂപ്രീംകോടതി സ്‌റ്റേ നല്‍കിയിരിക്കുകയായിരുന്നു. കപ്പല്‍ പൊളിച്ചു വില്‍ക്കാനുള്ള കേന്ദ്ര സര്‍ക്കാരിന്റെ നീക്കം തടയണമെന്നും മാരിടൈം മ്യൂസിയത്തിലേക്കു മാറ്റണമെന്നും ആവശ്യപ്പെട്ട് സാമൂഹ്യ പ്രവര്‍ത്തകനായ കിരണ്‍ പൈഗങ്കര്‍ നല്‍കിയ പൊതുതാത്പര്യ ഹര്‍ജി പരിഗണിച്ചാണ് കോടതിയുടെ നടപടി. വിഷയത്തില്‍ നിലപാട് അറിയിക്കുന്നതിനായി കേന്ദ്ര പ്രതിരോധ മന്ത്രാലയത്തിനു കോടതി നോട്ടീസയയക്കുകയും ചെയ്തിരുന്നു. ഒടുവില്‍ ആഗസ്റ്റ് 14 ന് കോടതി ഹര്‍ജി തള്ളി. ഹൈക്കോടതി വിധി സുപ്രിംകോടതി ശരിവെച്ചു. കപ്പല്‍ പൊളിച്ചുമാറ്റല്‍ ആരംഭിക്കുകയും ചെയ്തു.
എന്തായാലും സ്വന്തം വിധികാത്ത് യൂദ്ധവീരന്‍ വിക്രാന്ത് അറബിക്കടലിന്റെ തീരത്ത് മാസങ്ങളോളം കാത്തുകിടന്നു.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar